
ANUNŢ  CONCURS


Municipiul Botoșani organizează concurs de recrutare pentru ocuparea pe perioadă determinată, a unei funcții contractuale de execuție temporar vacantă, la Grădinița nr.19 Botoșani din cadrul Compartimentului Asistenţa Medicală şi de Medicină Dentară în unităţile de învăţământ preuniversitar.

FUNCȚIA CONTRACTUALĂ PENTRU CARE SE ORGANIZEAZĂ CONCURSUL:
- Asistent medical principal, perioadă determinată, normă întreagă de 8 ore/zi, 40 de ore/săptămână -1 post.

PROBELE CONCURSULUI:
Concursul se va desfășura la sediul Primăriei Municipiului Botoșani din str. Piața Revoluției nr. 1 și va avea 2 (două) probe, astfel:
- 03.08.2026, ora 10.oo -proba scrisă 
- 06.08.2026 –interviul.  

             CONDIȚII GENERALE DE PARTICIPARE LA CONCURS :
a) cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) să cunoască limba română, scris și vorbit;
c) să aibă capacitate de muncă în conformitate cu prevederile Legii nr.53/2003 -Codul muncii, republicată, cu modificările și completările ulterioare;
d) să aibă o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) să îndeplinească condițiile de studii, de vechime în specialitate și condițiile specifice necesare ocupării postului de asistent medical grad principal;
f) să nu fi fost condamnat definitiv pentru săvârșirea unei infracțiuni contra securității naționale, contra autorității, contra umanității, infracțiuni de corpuție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) să nu execute o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

             CONDIȚII SPECIFICE DE OCUPARE A FUNCȚIEI CONTRACTUALE TEMPORAR VACANTE DE ASISTENT MEDICAL GRAD PRINCIPAL – perioadă determinată :
-cetățenie română și domiciliul în România,
- să fie absolvent de liceu cu diplomă de bacalaureat,
- să fie absolvent al școlii postliceale sanitare absolvită cu diplomă în specialitatea de asistent medical generalist,
- să dețină adeverință de promovare a examenului de grad principal,
-să dețină certificat de membru O.A.M.M.R.
-să dețină aviz anual pentru exercitarea profesiei de asistent medical sau adeverință de participare la concurs eliberată de O.A.M.M.R. 
- apt din punct de vedere medical pentru exercitarea funcției pentru care candidează, dovedit cu adeverință medicală eliberată de medicul de familie sau de unități sanitare abilitate,
- fără antecedente penale pentru infracțiuni săvârșite cu intenție.

DOCUMENTE NECESARE DOSARULUI DE INSCRIERE LA CONCURS:
-Cerere de înscriere la concurs (Formular tip);
-Act de identitate sau alt document care atestă identitatea, potrivit legii;
-Certificat de casatorie (unde este cazul, pentru a dovedi schimbarea numelui de familie);
-Diploma de bacalaureat;
-Diplomă școală postliceală sanitară cu specializarea asistent medical generalist (nu se accepta diplomă de absolvire facultate cu specializarea de asistență medicală);
-Adeverință /certificat de absolvire examen de grad principal;
-Certificat de Membru OAMMR;
-Aviz anual pentru exercitarea profesiei de asistent medical sau Adeverință de participare la concurs eliberată de O.A.M.M.R.;
-Cazier judiciar sau declaraţie pe propria răspundere că nu are antecedente penale;
-Certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane in vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
-Adeverinţă medicală care să ateste starea de sănătate corespunzătoare, eliberată cu cel mult 6 luni anterior derulării concursului -clinic sănătos.
-Curriculum vitae, model comun european (Model Curriculum Vitae);

             CALENDARUL DE DESFĂȘURARE A CONCURSULUI:
- Depunere dosar de înscriere la concurs în perioada: 20.07 - 24.07.2026, ora 13.30(5 zile lucrătoare de la data publicării anunțului). 
- Selecția dosarelor /afișarea selecției dosarelor : 27.07.2026. 
- Proba scrisă a concursului: 03.08.2026 ora 10.oo 
- Interviul : 06.08.2026
 	
            OBSERVAŢII: 
- Dosarul de înscriere la concurs se depune la sediul Primăriei Municipiului Botoșani, str. Piața Revoluției nr.1, Camera 1 sau se transmite în format electronic la adresa de email concursuri@primariabt.ro . Dosarul de concurs transmis electronic după terminarea programului de lucru al Primăriei Municipiului Botoșani care se încadrează în perioada/programul de depunere a dosarelor de înscriere transmis mai sus, i se atribuie un număr de înregistrare în ziua lucrătoare următoare și este considerat ca depus în termen.
- Dacă documentele necesare dosarului de înscriere la concurs se prezintă în copii xerox, acestea vor fi însoțite de documentele în original sau de copii legalizate, deoarece se certifică pentru conformitate cu originalul, de către secretariatul comisiei de concurs.
-Cazierul judiciar si certificatul de integritate comportamentala se elibereaza în același timp de către Inspectoratul de Poliție Județean, în baza unei cereri scrise.
-În cazul în care candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale/ certificatul de integritate comportamentală direct de la autoritatea/instituția publică competentă cu eliberarea certificatelor de cazier judiciar, are obligația de a completa dosarul de concurs cu originalul documentelor (cazierul judiciar și certificatul de integritate comportamentală), anterior datei de susținere a probei scrise a concursului.
- Rezultatele selecţiei dosarelor de înscriere se afişează în termen de maximum 1 zi lucrătoare de la expirarea termenului de depunere a dosarelor de înscriere. 
- Afişarea rezultatelor probelor se face în termen de maximum o zi lucrătoare de la data finalizării fiecărei probe. 
- Termenul în care se pot depune contestaţii este de cel mult o zi lucrătoare de la data afişării rezultatelor selecţiei dosarelor, respectiv de la data afişării rezultatului probei scrise şi a interviului. 
- Termenul în care se afişează rezultatele contestaţiilor este de cel mult o zi lucrătoare de la expirarea termenului de depunere a contestaţiilor. 
- Afişarea rezultatelor finale se face în termen de maximum o zi lucrătoare de la data afişării rezultatelor eventualelor contestaţii formulate pentru ultima proba, cea a interviului. 

	BIBLIOGRAFIA:
1. ”Puericultură și Pediatrie – Îndreptar pentru asistenții medicali (Ediția a III-a revizuită și completată)”, de Crin Marcian și Vladimir Manta-Mihăilescu (Editura Medicală – București, 2021).
2. Ordinul Ministerului Sănătății nr. 1503/6821/10.11.2025 pentru aprobarea Metodologiei privind asigurarea asistenţei medicale a antepreşcolarilor, preşcolarilor, elevilor din unităţile de învăţământ preuniversitar şi studenţilor din instituţiile de învăţământ superior pentru menţinerea stării de sănătate a colectivităţilor şi pentru promovarea unui stil de viaţă sănătos, cu modificările și completările ulterioare.
3. Ordinul Ministerului Sănătății nr. 541/17.02.2025 pentru aprobarea Listei alimentelor nerecomandate preşcolarilor şi şcolarilor şi a principiilor care stau la baza unei alimentaţii sănătoase pentru copii şi adolescenţi în unităţile de învăţământ preuniversitar, cu modificările și completările ulterioare.
4. Ordinul Ministerului Sănătății nr. 1.761/03.09.2021 pentru aprobarea Normelor tehnice privind curăţarea, dezinfecţia şi sterilizarea în unităţile sanitare publice şi private, evaluarea eficacităţii procedurilor de curăţenie şi dezinfecţie efectuate în cadrul acestora, procedurile recomandate pentru dezinfecţia mâinilor în funcţie de nivelul de risc, precum şi metodele de evaluare a derulării procesului de sterilizare şi controlul eficienţei acestuia, cu modificările și completările ulterioare.
5. Ordinul Ministerului Sănătății nr. 1226/03.12.2012 – pentru aprobarea Normelor tehnice privind  gestionarea deșeurilor rezultate din activități medicale și a Metodologiei de culegere a datelor pentru baza națională de date privind deșeurile rezultate din activități medicale, cu modificările și completările ulterioare.

	 TEMATICA:
1. ”Puericultură și Pediatrie – Îndreptar pentru asistenții medicali (Ediția a III-a revizuită și completată)”, de Crin Marcian și Vladimir Manta-Mihăilescu (Editura Medicală – București, 2021):
· Capitolul 21 – Durerea la copil și combaterea ei (paginile 209-219).
· Capitolul 24 – Rahitismul carențial și tetania rahitigenă (paginile 235-240).
· Capitolul 27 – Boli de nas, gât și urechi (paginile 252-260).
· Capitolul 28 – Bolile aparatului respirator (paginile 261-285).
· Capitolul 44 – Boli de piele la copil (pagina 503, paginile 505-515).
· Capitolul 48.1 – Epistaxisul (paginile 543-545).
· Capitolul 48.3 – Corpi străini aspirați în căile respiratorii superioare (pagina 549).
· Capitolul 48.5 – Arsuri – tratamentul arsurilor (paginile 550-557).
2. Ordinul Ministerului Sănătății nr. 1503/6821/10.11.2025 pentru aprobarea Metodologiei privind asigurarea asistenţei medicale a antepreşcolarilor, preşcolarilor, elevilor din unităţile de învăţământ preuniversitar şi studenţilor din instituţiile de învăţământ superior pentru menţinerea stării de sănătate a colectivităţilor şi pentru promovarea unui stil de viaţă sănătos, cu modificările și completările ulterioare.
-Anexa nr. 2-Atribuțiile asistentului medical din creșe, grădinițe și școli/licee. 
3. Ordinul Ministerului Sănătății nr. 541/17.02.2025 pentru aprobarea Listei alimentelor nerecomandate preşcolarilor şi şcolarilor şi a principiilor care stau la baza unei alimentaţii sănătoase pentru copii şi adolescenţi în unităţile de învăţământ preuniversitar, cu modificările și completările ulterioare:
· Anexa 1 – Lista alimentelor nerecomandate pentru a fi comercializate în unitățile de învățământ preuniversitar și tabelul de alegeri alimentare.
· Anexa 2 – Principiile de bază ale alimentației sănătoase la copii și adolescenți.
· Anexa 3 - Necesarul zilnic de calorii și macronutrienți , vitamine și  elemente minerale, necesarul zilnic de apă pentru copii și adolescenți.
4. Ordinul Ministerului Sănătății nr. 1.761/03.09.2021 pentru aprobarea Normelor tehnice privind curăţarea, dezinfecţia şi sterilizarea în unităţile sanitare publice şi private, evaluarea eficacităţii procedurilor de curăţenie şi dezinfecţie efectuate în cadrul acestora, procedurile recomandate pentru dezinfecţia mâinilor în funcţie de nivelul de risc, precum şi metodele de evaluare a derulării procesului de sterilizare şi controlul eficienţei acestuia, cu modificările și completările ulterioare:
-Anexa nr.1 -Norme tehnice privind curățarea, dezinfecția și sterilizarea în unitățile sanitare publice și private.
5. Ordinul Ministerului Sănătății nr. 1226/03.12.2012 – pentru aprobarea Normelor tehnice privind  gestionarea deșeurilor rezultate din activități medicale și a Metodologiei de culegere a datelor pentru baza națională de date privind deșeurile rezultate din activități medicale, cu modificările și completările ulterioare:
· Cap.III -Clasificări - Art.8.
· Cap.V – Colectarea deșeurilor medicale la locul de producere.
· Cap.VI -Ambalarea deșeurilor medicale.
· Cap. VII -Stocarea temporară a deșeurilor rezultate din activități medicale.
· Cap.VIII -Transportul deșeurilor rezultate din activitățile medicale.

ATRIBUȚIILE POSTULUI:
    - Supraveghează modul în care se respectă normele de igienă individuală a copiilor din grădiniţe în timpul programului şi la servirea mesei.
    - Întocmeşte zilnic în grădiniţe evidenţa copiilor absenţi din motive medicale, urmărind ca revenirea acestora în colectivitate să fie condiţionată de prezentarea avizului epidemiologic favorabil, eliberat de medicul de familie/medicul curant, pentru absenţe ce depăşesc 3 zile consecutiv.
    - Controlează zilnic respectarea normelor de igienă din grădiniţe (săli de grupă, bloc alimentar, dormitoare, spălătorie-călcătorie, grupuri sanitare, curte etc.) şi de alimentaţie (bucătăriile din incinta unităţii de învăţământ şi anexele acestora, săli de mese, inclusiv în unităţile de alimentaţie publică aflate în incinta unităţii de învăţământ) consemnând în caietul/fişa special destinată toate constatările făcute şi aducând operativ la cunoştinţa medicului şi, după caz, conducerii unităţii deficienţele constatate.
    - Participă la întocmirea meniurilor săptămânale.
    - Participă la efectuarea periodică a anchetelor privind alimentaţia preşcolarilor, în unităţile de învăţământ cu bloc alimentar propriu.
    - Supraveghează starea de sănătate şi de igienă individuală a copiilor, iar în situaţii de urgenţă anunţă după caz, medicul colectivităţii, serviciul de ambulanţă, conducerea unităţii de învăţământ, precum şi familiile/reprezentantul legal al preşcolarilor conform protocolului pentru situaţii de urgenţă.
    - Efectuează zilnic triajul epidemiologic al copiilor din grădiniţe, examinând tegumentele, mucoasele şi scalpul şi consemnează triajul într-un registru special destinat. 
    - Acordă, la nevoie, în limita competenţelor, primul ajutor preşcolarilor; apelează Serviciul unic de urgenţă 112, informând ulterior familia şi medicul colectivităţii, conform protocolului pentru urgenţe.

	SALARIUL BRUT LUNAR: începe de la 6.164 lei, în funcție de vechimea în muncă. 
	
Relaţii suplimentare se pot obţine la tel. 0231.502200, int. 109 sau la sediul Primăriei Municipiului Botoşani, Camera 1- Serviciul Resurse Umane, Salarizare.

	T: +4 (0) 231 502 200 / F: +4 (0) 231 531 595
W: www.primariabt.ro / E: primaria@primariabt.ro
Piața Revoluției nr. 1, 710236, Botoșani, ROMÂNIA

